Referat – Bestyrelsesmøde, Å København – ’Fællesbestyrelsen’

|  |  |
| --- | --- |
| Dato: | Onsdag den 28. oktober 2020, kl. 19.00-21.00 |
| Sted: | Åbenrå 33 |
| Deltagere: | Thorkild (ref.), Kristian, Lise, Brian, Bodil og Jesper. |
| Samt: | Frederikke (kommunikation) og Trine (KV21) |
| Afbud: |  |
| Fraværende: | Tove |

Dagsorden

Møde I kl. 19.00 – 20.00

1. Stillingtagen til Åbenrå 33, opsige lokalerne?
2. Mini-årsmøde i Storkredsen den 1. november
   * FT valgprocedure
3. Status vedr. kasserer i storkredsen
4. Udvidelse af ’Fællesbestyrelsen’; Frederiksberg? KOS??

Møde II kl. 20.10 – 21.00

Med Trine og Frederikke

1. KV21 – Trine og Kristian
2. RV21 – Orientering fra Thorkild
3. Kommunikationsindsats - Frederikke
4. Eventuelt

# Stillingtagen til lejemålet, Åbenrå 33

Vi er enige om, at Åbenrå 33 er for stort og for dyrt til vores aktuelle behov. Vi har samtidig brug for at lægge mest mulig energi og ressourcer ind i næste års valgkamp og håber i det hele taget på nye aktiviteter fra om et år. Lokalerne matcher generelt ikke længere vores behov.

De nye corona-restriktioner har samtidig ændret forudsætningerne for vores tidligere beslutning om at bevare lokalerne frem til og med kommunalvalget. Vi skal derfor tage stilling til at opsige lokalerne nu. HB har udtrykt opbakning til eventuel opsigelse og givet os mandat til beslutningen.

På denne baggrund besluttede vi, som Fællesbestyrelse, at opsige lokalerne i indeværende måned. Opsigelsesperioden er 6 måneder.

# Mini-Årsmøde i Storkredsen

Alt er klar til det digitale årsmøde. Vi foreslår Jakob Munk (KOS) som dirigent og Frederikke Vang som referent.

Der er blandt nogle af Folketingskandidaterne udtrykt uenighed omkring vores indstilling til, at FT-holdet vælges ved en ”hold”-tillidsafstemning. Vi har forståelse for dette og finder, ved nærmere eftertanke, det mere korrekt, at der udtrykkes tillid til hver enkelt kandidat – ligesom ved de øvrige valg.

Alle valg er i øvrigt ’fredsvalg’.

# Status vedr. kasserer-posten

Grundet fraværet af vores valgte kasserer, har storkreds-bestyrelsen foretaget en ny konstituering. Lise Smørum er valgt til ny kasserer – og varetager således frem til det ordinære årsmøde både posten som næst-forperson og som kasserer.

Det betyder også, at vi som bestyrelse ikke lever op til vedtægternes krav om at være minimum 5 valgte repræsentanter. Så der er behov for indsupplering.

Thorkild har sendt forslag til HB om at investere i et samlet økonomi- og bilags-styresystem, som samler alle lokalforeninger og storkredse.

# Udvidelse af ’Fællesbestyrelsen’; Frederiksberg? KOS??

Vi har bedt både Frederiksberg lokalbestyrelse og KOS storkredsbestyrelse om at overveje at indgå i det tætte samarbejde i ’Fællesbestyrelsen’, som vi har etableret i København.

Frederiksberg har allerede udtrykt interesse herfor, så vi har sagt ja tak til at mødes og undersøge mulighederne. Thorkild deltager i møde på Frederiksberg den 10. november.

# KV21 v./Trine og Kristian

Nyt oplæg er fremsendt. Det er udarbejdet af Trine og Kristian i samarbejde med Kim Hjerrild.

Kristian orienterede om arbejdet i styregruppen for KV21. Arbejdet er konstruktivt og bekræfter at fokus er på KV21 og RV21. Udover relevante materialer er det endvidere sigtet, at der tilbydes støtte til de steder, hvor der er brug for hjælp.

Det er forventningen er Københavns kampagneprogram danner model. Balancen for os er, at vi fortsat er i stand til at fastholde vores lokale prioriteter. Men vi stiller os gerne til rådighed for inspiration.

Kim, Trine og Kristian havde et godt møde for godt en uge siden. Materialet er således opdateret og er fortsat baseret på et tæt samarbejde mellem kampagneleder, bestyrelse og BR. Tidsskemaet er flyttet lidt, således at der afholdes årsmøde og opstillingsmøde ultimo februar måned 2021. Det betyder ligeledes at kandidattræningen først starter i uge 48. Der er i øvrigt nogle flere kandidataspiranter, der har meldt sig på banen siden sidst, så den del ser også lovende ud.

En af de bærende ideer lige nu er, at valgprogrammet bliver et program for Hovedstaden / Storkøbenhavn og ikke snævert for København.

Kandidat- /kampagneudvalget lige nu er, udover Trine, Brian, Kristian, Thorkild og Thorbjørn. Udvalget vil gerne mødes med Frederikke for at skubbe til kampagnestarten / kommunikation.

Der skal tages professionelle foto af kandidaterne. Frederikke vil stå for dette.

# Orientering om RV21 v./Thorkild

Der blev i sidste uge afholdt opstarts-arbejdsmøde vedr. Regionsvalget – og her besluttet, at:

* KOS og KBH inviterer til RV kick-off møde, torsdag den 10. december kl. 19-21 /se AlleOS
* Digitalt opstillingsmøde, lørdag den 16. januar kl. 13.30.

Sigtet er at sætte et lille, men stærkt, hold til vores liste. Bornholm har udtrykt ønske om, at vi i København søger en kandidat, som kunne tænke sig at stille op på Bornholm.

Kristians 10 års erfaring med arbejdet i regionen, vil selvsagt også blive trukket ind i arbejdet.

# Kommunikationsindsats i forlængelse af dette møde

Frederikke deltager, så vidt muligt, ved vores møder.

Emner som er oplagte kommunikationsemner fra dette møde er:

* Lave en video med Trine – kampagne og kampagneleder.
* Lave en video med Qasam – om arbejdet i regionen.

# Eventuelt

Anders spørger om hjælp til arrangement – det amerikanske valg. Brian hjælper gerne.

Næste møde er allerede om en uge; onsdag den 4. november kl. 19.00, hvor vi skal drøfte lokale-fremtid.

Thorkild

28. oktober 2020